NXT TakeOver: Toronto (2019)

250pxהלוגו הרשמי של האירוע מידע ארגון  WWE מותג  NXT תאריך  10 באוגוסט 2019 עיר  טורונטו, אונטריו, קנדה אולם  סקוטיה-בנק ארנה מספר צופים  13,735 שיר (י) הנושא  "Unsainted" בביצוע סליפנוט סדרת אירועי שלם וצפה של ה-WWEסמאקוויל:NXT TakeOver(2019) Torontoסאמרסלאם סדרת אירועי NXT TakeOverXXV:NXT TakeOver(2019) TorontoWarGames סדרת אירועי NXT TakeOver: Toronto2016:NXT TakeOver(2019) Toronto—
(2019) NXT TakeOver: Toronto היה אחד מאירועי השלם וצפה של ארגון ההיאבקות האמריקאי, ה-WWE, השייך למותג הפיתוח שלהם, NXT. כמו כן, האירוע שודר בערוץ של ה-WWE Network. האירוע נערך ב-10 באוגוסט 2019, באולם סקוטיה-בנק ארנה שבטורונטו, אונטריו, קנדה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. האירוע היה האירוע ה-26 בסדרת אירועי NXT TakeOver.

חמישה קרבות התנהלו באירוע. בקרב המרכזי, אדם קול ניצח את ג'וני גרגאנו בקרב 2 מתוך 3 הכרעות ושמר על אליפות ה-NXT. עוד ברשימת הקרבות, שיינה בייזלר ניצחה את מיה יים בהכנעה ושמרה על אליפות הנשים של NXT, ולווטין דרים ניצח את פיט דאן ורודריק סטרונג בקרב משולש ושמר על אליפות צפון אמריקה של NXT והסטריט פרופיטס (אנג'לו דוקינס ומונטז פורד) ניצחו את The Undisputed Era (בובי פיש וקייל אוריילי) ושמרו על אליפות הזוגות של NXT.

עלילות
האירוע כלל קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network תחת השם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה הרביעי של NXT בשנת 2019.

באירוע NXT TakeOver: XXV, אדם קול ניצח את ג'וני גרגאנו וזכה באליפות ה-NXT. ב-17 ביולי בפרק של התוכנית NXT, קול וגרגאנו התעמתו ביניהם, דבר שהוביל לתיגרה בין השניים. הג'נרל מנג'ר של NXT, ויליאם ריגל, קבע קרב 2 מתוך 3 הכרעות בין השניים על התואר לאירוע בטורונטו, כשהוא העניק לכל אחד מהמשתתפים את הזכות לבחור את ההתניה לשתי ההכרעות הראשונות; לעומת זאת, ריגל היה אחראי לבחור את ההתניה להכרעה השלישית במקרה ויהיה תיקו ביניהם. ב-24 ביולי בפרק של התוכנית NXT, גרגאנו וקול בחרו את ההתניות להכרעות שלהם. גרגאנו בחר קרב רחוב, בעוד שקול בחר קרב יחידים קלאסי. במופע המקדים לאירוע, ריגל הודיע שההתניה להכרעה השלישית בין השניים תהיה קרב כלוב חוטי תיל.

אירוע

+ אישיויות אחרות על המסך תפקיד:  שם:צוות השידורמאורו רנאלונייג'ל מקגינסבת' פיניקסכרוזהאלישיה טיילורשופטיםדרייק וורץאדי אורנגודארל שארמהג'סיקה קארפאנל לפני האירועצ'ארלי קארוסוסם רוברטספאט מקאפי

קרבות מקדימים

האירוע נפתח עם הקרב של הסטריט פרופיטס (אנג'לו דוקינס ומונטז פורד) נגד The Undisputed Era (בובי פיש וקייל אוריילי) על אליפות הזוגות. בסיום, פורד ביצע על אוריילי את מהלך הפרוג ספלאש, ולאחר מכן הצמיד אותו לניצחון שגרם לסטריט פרופיטס לשמור על חגורות האליפות בהצלחה.

לאחר מכן, איאו שיראי התחרתה נגד קנדיס לאריי. שיראי ביצעה על לאריי את מהלך ההכנעה שלה, הקוג'י קלאץ'. בעקבות זאת, לאריי התעלפה, ולכן שיראי ניצחה בקרב כתוצאה מהכנעה טכנית.

בקרב השלישי, ולווטין דרים הגן על אליפות צפון אמריקה בקרב משולש נגד פיט דאן ורודריק סטרונג. בסיום, סטרונג ביצע על דאן את מהלך ה-End of Heartache, אך מנגד דרים ביצע על שניהם את מהלך הפרפל ריינמייקר. לאחר מכן, דרים הצמיד את דאן לניצחון, שהקנה לו הגנה מוצלחת על התואר.

בקרב הלפני אחרון, שיינה בייזלר הגנה על אליפות הנשים נגד מיה יים. בייזלר הכריחה את אים להיכנע למהלך ההכנעה שלה, הפיגר פור הדסיסורס, וכתוצאה מכך היא רשמה הגנה מוצלחת על התואר.

הקרב המרכזי

הקרב המרכזי של הערב הפגיש את אלוף ה-NXT, אדם קול, שהגן על תואר האליפות בקרב 2 מתוך 3 הכרעות נגד ג'וני גרגאנו. ההכרעה הראשונה הייתה קרב יחידים קלאסי. גרגאנו נפסל בהכרעה זו לאחר שהכה את קול בעזרת כיסא, מה שהוביל את קול לניצחון בהכרעה הראשונה. ההכרעה השנייה הייתה קרב רחוב. גרגאנו ביצע על קול את מהלך ההכנעה שלו, הגרגאנו אסקייפ. לקול לא נותר שום דבר מלבד להיכנע, וכתוצאה מכך הניצחון בהכרעה זו נזקף לזכותו של גרגאנו. ההכרעה השלישית הייתה קרב כלוב חוטי תיל. קול ביצע על גרגאנו את מהלך הפנמה סאנרייס, אך ניסיון ההצמדה שלו לא היה מוצלח. לאחר מכן, קול ביצע על גרגאנו את אותו המהלך ממדרגות הסולם, אך גם זאת לא עזר לקול כדי לנצח בהכרעה זו. מנגד, גרגאנו ביצע על קול את מהלך ה-Avalanche Front Flip Piledriver, אך קול הצליח לצאת מניסיון ההצמדה של גרגאנו שבא לאחר מכן. בזמן שהשניים עמדו על גג הכלוב, גרגאנו ניסה להכות את קול בעזרת חוט תיל. מנגד, השניים נפלו מגג הכלוב אל שולחנות שהיו בזירה. לאחר מכן, קול הצמיד את גרגאנו לניצחון בהכרעה המכרעת ובקרב בתוצאה 2-1 אשר הקנה לו הגנה מוצלחת על התואר.

תוצאות
 מס'  תוצאות  התניות  זמן 1  הסטריט פרופיטס (אנג'לו דוקינס ומונטז פורד) (א) ניצחו את The Undisputed Era (בובי פיש וקייל אוריילי)  קרב זוגות על אליפות הזוגות של NXT  16:55 2  איאו שיראי ניצחה את קנדיס לאריי בהכנעה טכנית  קרב יחידים  15:00 3  ולווטין דרים (א) ניצח את פיט דאן ורודריק סטרונג  קרב משולש על אליפות צפון אמריקה של NXT  17:24 4  שיינה בייזלר (א) ניצחה את מיה יים בהכנעה  קרב יחידים על אליפות הנשים של NXT  14:35 5  אדם קול (א) ניצח את ג'וני גרגאנו בתוצאה 1-2  קרב 2 מתוך 3 הכרעות על אליפות ה-NXT  46:41 (א) - מתייחס למתאבק/מתאבקים שהגיעו לקרב כאלוף/אלופים

ראו גם
 NXT - ליגת הפיתוח של ה-WWE

קישורים חיצוניים


הערות שוליים

קטגוריה:אירועי שלם וצפה של ה-WWE בשנת 2019
קטגוריה:NXT TakeOver
קטגוריה:2019 בקנדה